Alkaako tekninen velkakattosi tulla vastaan? – Siirry julkiseen pilveen ennen kuin on liian myöhäistä | Telia Inmics-Nebula
Tekninen velka on yksi yrityksen digitalisaatiokehitystä eniten hidastavista tekijöistä. Se rinnastuu pankkilainaan, jonka ottaja pyrkii saavuttamaan halutun lopputuloksen mahdollisimman nopeasti.
Miten tekninen velka syntyy?
Ketterästi toimivia ja liiketoimintaa hyödyttäviä IT-ratkaisuja voidaan lähteä suunnittelemaan luomalla malli, jossa tietohallinto tekee vahvaa yhteistyötä liiketoiminnan kanssa.
Kun vuoropuhelu on jatkuvaa, saadaan IT-infrastruktuuriin liittyvät asiat kytkettyä saumattomasti yhteen liiketoiminnan tavoitteiden ja haasteiden kanssa. Tämä mahdollistaa yhtenäisen roadmapin laatimisen palvelukehitykselle. Näin sekä liiketoiminnalle että tietohallinnolle tulee selväksi, millaisia palveluja markkinoille tuodaan ja edessä olevat haasteet pystytään ennakoimaan. Selvitystyön jälkeen voidaan lähteä kartoittamaan käyttöön otettavaa teknologiaa.
Soveltuvimmasta teknologiasta ei ole olemassa yhtä totuutta. Roadmapin tarkoituksena on valita yhdessä juuri se alusta tai järjestelmä, joka kulloinkin parhaiten tukee bisneksen tekemistä. Yhdelle yritykselle se voi tarkoittaa Microsoft Azuren käyttöönottoa ja toiselle Amazon Web Services -alustaa. Joskus myös On premise -ratkaisu osoittautuu parhaaksi vaihtoehdoksi.
Kun IT-infra tukee liiketoiminnan palveluita ja siinä on otettu huomioon modernit tavat ohjata infraa ohjelmallisesti eli API-rajapinnat ovat kunnossa ja palveluiden automatisointi mahdollistettu, saadaan rakennettua pitkän käyttöiän omaava tekninen ympäristö ja päästään eroon pistemäisten ratkaisujen toteuttamisesta.
Aloita liiketoimintalähtöisen IT-infran rakentaminen nyt
Tällä hetkellä käytössä on paljon End of Life -teknologioita. Kun mennään siitä mistä aita on matalin ja ratkaistaan tilanne ottamalla käyttöön uusi versio nykyisestä tuotteesta, tapa tuottaa palvelua ei muutu ja seurauksena teknistä velkaa kertyy lisää.
Ennen kuin otetaan lennosta käyttöön uusin versio käytössä olevasta tuotteesta, on hyvä miettiä laajemmin sitä, mitä tulevaisuudelta odotetaan ja millainen IT-infra tukee parhaiten liiketoiminnan tavoitteiden saavuttamista.
Lue IT-infran uudistajan opas
/fi/blogi/alkaako-tekninen-velkakattosi-tulla-vastaan-siirry-julkiseen-pilveen-ennen-kuin-liian?language_content_entity=fi